**BASES DO CONCURSO #Vaideparroquias**

**“As Caixas do Correo Máxico”**

O Concello de Silleda, a través da Concellaría de Cultura, convoca un ano máis o certame *#Vaideparroquias,* un concurso que, no marco da programación de Nadal 2024-25, busca dinamizar todos os núcleos de poboación do municipio.

1. **OBXECTO DO CONCURSO**

O obxecto do concurso nesta convocatoria de *#Vaideparroquias* titulada "As Caixas do Correo Máxico”, é fomentar un espírito festivo que impulse a interacción e a cohesión entre a veciñanza durante as festas de Nadal. A través deste certame, preténdese:

* Potenciar a participación activa da veciñanza.
* Fomentar un sentido de pertenza e identidade local.
* Promover o coñecemento e a posta en valor dos recursos patrimoniais e naturais de cada parroquia por parte da veciñanza e visitantes.
* Impulsar un turismo de proximidade.

Anímase á veciñanza a descubrir e conectarse co territorio de forma lúdica e participativa. A través da localización de 32 “Caixas de Correo Máxico” repartidas polas parroquias do municipio, os/as participantes terán que achegarse a cada unha delas sacar unha foto e completar unha carta aos Reis Magos cunha **mensaxe** chea de ilusión.

As persoas que cumpran os requisitos poderán participar no **sorteo de unha estadía de 4 días en auto caravana para 4 persoas**, para descubrir novos lugares e desfrutar dunha experiencia diferente en boa compañía.

1. **PARTICIPANTES E INSCRICIÓN**

Só poderán participar no concurso as persoas físicas que teñan cumprida a maioría de idade no momento de presentación da solicitude.

Non poderán participar aquelas persoas que resultaron gañadoras na edición do ano anterior do concurso.

Para obter a categoría de persoa participante, **é preciso realizar a solicitude de inscrición** a través do formulario que acompaña estas bases e dispoñible na páxina web do Concello (www.silleda.gal).

1. **DINÁMICA DO CONCURSO**

Para xogar no #Vaideparroquias ás ”Caixas do Correo Máxico” e participar no sorteo, hai que seguir os pasos seguintes.

1. Descarga o modelo da **carta aos Reis Magos** que se atopa na páxina web [www.silleda.gal](http://www.silleda.gal) buscando #Vaideparroquias “Caixas do Correo Máxico”
2. Explora as parroquias. Localiza as 32 caixas de correo repartidas polos centros sociais das parroquias do municipio *(Ansemil e Martixe comparten caixa).*
3. Saca unha **fotografía ao lado de cada un das 32 caixas de correo** que acredite que a persoa que realizou a inscrición atopou as caixas repartidas polas parroquias do concello de Silleda.
4. **Completa a carta** aos Reis Magos coa frase que se agocha nunha tarxeta preto a cada Caixa de Correo
5. **Envía as 32 fotos e a carta completa** ao correo electrónico que se indica a continuación.
6. Unha vez enviada a documentación por correo, podes cubrir a carta cos teus mellores desexos e depositala nalgunha das caixas de correo!
7. **ENVÍO DA DOCUMENTACIÓN**

As persoas que desexen participar no concurso e aspirar ao premio deberán enviar ao enderezo electrónico cultura@silleda.gal a seguinte documentación:

* O formulario de participación, debidamente cumprimentado e asinado pola persoa participante.
* As trinta e dúas fotografía da persoa inscrita xunto coa carta cuberta coas frases de cada caixa de correo.

O formato da documentación debe ser .png, .jpg ou pdf.

As persoas que cumpran todos os requisitos que se detallan nas presentes bases, entrarán no sorteo final do premio.

1. **PRAZOS**

Admitiranse todas as solicitudes de participación, coa correspondente documentación, enviadas dende a publicación destas bases ata o xoves 2 de xaneiro ás 23:59 horas.

1. **PREMIO**

O premio consistirá en **4 días de estadía en auto caravana para 4 persoas**, para desfrutar durante época de tempada baixa do 2025, dentro da dispoñibilidade dos vehículos.

1. **SORTEO PÚBLICO**

Unha vez rematado o prazo e revisadas todas as solicitudes, procederase a realizar o sorteo público entre todas as persoas participantes que cumpran cos requisitos para ser consideradas persoas aspirantes ao premio.

Cada unha das persoas aspirantes ao premio terá asignado un número, correlativo á orde de chegada da solicitude de participación. Dito número introducirase, en sobre pechado, nunha urna, para proceder ao sorteo público do premio.

O sorteo terá lugar o xoves 9 de xaneiro de 2025, ás 20:00 horas, no Salón de actos da Casa do Concello de Silleda.

1. **ACEPTACIÓN DAS BASES**

A presentación da solicitude de participación implica a aceptación das presentes bases.

**#Vaideparroquias**

**"As Caixas do Correo Máxico”**

**Prazo máximo de inscrición: 2 de xaneiro de 2025, enviando ao correo** **cultura@silleda.gal**

**FORMULARIO DE INSCRICIÓN**

**Datos do participante:**

Nome e apelidos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data de nacemento: \_\_\_\_\_\_\_\_\_\_\_\_\_\_\_\_\_\_\_\_\_\_

DNI/NIE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enderezo do domicilio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teléfono:\_\_\_\_\_\_\_\_\_\_\_\_\_\_\_\_\_\_ Correo electrónico:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asinar esta solicitude de participación, implica a aceptación das bases do certame

 **Data e sinatura:**

**Xogo\_ "As Caixas do Correo Máxico”**



